               ЕВРОПЕЙСКА КОМИСИЯ
            Брюксел, 2.7.2019
            COM(2019) 600 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за изменение на Решение (ЕС) 2019/276 по отношение на корекции на сумите, мобилизирани по линия на Инструмента за гъвкавост за 2019 г., които ще се използват за миграцията, притоците на бежанци и заплахите за сигурността

               ОБЯСНИТЕЛЕН МЕМОРАНДУМ

                  На 12 декември 2018 г. Европейският парламент и Съветът решиха да се мобилизира Инструментът за гъвкавост за сума в размер на 1 164 милиона евро: 179 милиона евро за функция 1а „Конкурентоспособност за растеж и работни места“ за засилване на ключови програми за конкурентоспособност (а именно „Хоризонт 2020“ и „Еразъм+“) и 985,6 милиона евро за функция 3 съгласно предложението на Комисията.

               Днес Комисията представя проект на коригиращ бюджет № 4/2019
                  1
               , който включва намаляване на равнището на бюджетните кредити за поети задължения за функции 1а и 3, което води до намаляване на необходимостта от използване на Инструмента за гъвкавост. Настоящото предложение придружава този ПКБ и има за цел съответно коригиране на сумите, мобилизирани по линия на Инструмента за гъвкавост, като същевременно се спазват целите на мобилизирането.

               Коригираното мобилизиране на средства по линия на Инструмента за гъвкавост ще възлиза на 1 090 милиона евро (от 1 164 милиона евро), от които 160 милиона евро за функция 1а и 930 милиона евро за функция 3.

               Предложеното решение за мобилизиране на средства ще измени Решение (ЕС) 2019/276 от 12 декември 2018 г.
                  2

               Индикативните бюджетни кредити за плащания, съответстващи на предлаганото намалено мобилизиране на средства по линия на Инструмента за гъвкавост, са представени в таблицата по-долу:

               (в милиони евро по текущи цени)

                        Година

                        Бюджетни кредити за плащания, свързани с мобилизирането на средства по линия на Инструмента за гъвкавост през 2019 г.

                        2019 г.

                        511,5

                        2020 г.

                        242,3

                        2021 г.

                        126,3

                        2022 г.

                        132,0

                        2023 г.

                        78,3

                        Общо

                        1 090,4

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за изменение на Решение (ЕС) 2019/276 по отношение на корекции на сумите, мобилизирани по линия на Инструмента за гъвкавост за 2019 г., които ще се използват за миграцията, притоците на бежанци и заплахите за сигурността

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  3
               , и по-специално точка 12 от него,

               като взеха предвид предложението на Европейската комисия,

               като имат предвид, че:

               (1)Инструментът за гъвкавост е предназначен да позволи финансирането на ясно определени разходи, които не могат да се финансират в рамките на наличните тавани за една или повече функции.

               (2)Таванът за годишната сума, предоставена за Инструмента за гъвкавост, е 600 000 000 евро (по цени от 2011 г.), както е посочено в член 11 от Регламент (ЕС, Евратом) № 1311/2013 на Съвета
                  4
               , увеличен, когато е приложимо, със сумите, които не могат да се пренасят повече, предоставени в съответствие с параграф 1, втора алинея от този член.

               (3)На 12 декември 2018 г. Европейският парламент и Съветът приеха Решение (ЕС) 2019/276
                  5
                относно мобилизирането на средства по линия на Инструмента за гъвкавост за 2019 финансова година над тавана по функция 1а (Конкурентоспособност за растеж и работни места) със сумата от 178 715 475 EUR за засилване на ключови програми за конкурентоспособност и над тавана за функция 3 (Сигурност и гражданство) със сумата от 985 629 138 EUR за финансиране на мерки в областта на миграцията, бежанците и сигурността.

               (4)Проект на коригиращ бюджет № 4/2019
                  6
                включва намаляване на равнището на бюджетните кредити за поети задължения за функции 1а и 3, което води до намаляване на необходимостта от използване на Инструмента за гъвкавост. Поради това е необходимо да се коригират сумите, мобилизирани по Инструмента за гъвкавост за 2019 г., по съответния начин. Необходимо е също така да се коригира очакваният профил на плащанията.

               (5)Поради това Решение (ЕС) 2019/276 следва да бъде съответно изменено.

               (6)Мобилизирането на средства по линия на Инструмента за гъвкавост се приема едновременно с изменението на бюджета за 2019 г., тъй като позволява финансирането на някои действия над тавана на многогодишната финансова рамка. За да се осигури съгласуваност с това изменение, настоящото решение следва да влезе в сила в деня на приемането му,

               ПРИЕХА НАСТОЯЩОТО РЕШЕНИЕ:

               Член 1

               Член 1, параграф 1, първа алинея от Решение (ЕС) 2019/276 се изменя, както следва: „178 715 475 EUR“ се заменя със „160 195 475 EUR“, а „985 629 138 EUR“ се заменя с „930 188 138 EUR“. В параграф 2, първа алинея букви а)—д) се заменят със следното:

               „а)
                     511 468 976 EUR през 2019 г.;

               б)
                     242 308 256 EUR през 2020 г.;

               в)
                     126 300 853 EUR през 2021 г.;

               г)
                     131 990 641 EUR през 2022 г.;

               д)
                     78 314 887 EUR през 2023 г.“

               Член 2

               Настоящото решение влиза в сила в деня на публикуването му в Официален вестник на Европейския съюз.

               Съставено в Брюксел на […] година.

                  За Европейския парламент
                        За Съвета

                  Председател
                        Председател

                     (1)

                        COM(2019) 610, 2.7.2019 г.

                     (2)

                        ОВ L 54, 22.2.2019 г., стр. 3.

                     (3)

                        ОВ C 373, 20.12.2013 г., стр. 1.

                     (4)

                        Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

                     (5)

                        Решение (ЕС) 2019/276 на Европейския парламент и на Съвета от 12 декември 2018 г. относно мобилизирането на средства по линия на Инструмента за гъвкавост с цел засилване на ключови програми за конкурентоспособността на ЕС, както и за финансиране на незабавни бюджетни мерки за справяне с текущите предизвикателства на миграцията, притоците на бежанци и заплахите за сигурността (ОВ L 54, 22.2.2019 г., стр. 3).

                     (6)

                        COM(2019) 610, 2 юли 2019 г.


               ЕВРОПЕЙСКА КОМИСИЯ
            Брюксел, 3.7.2019
            COM(2019) 313 final
            2019/0147(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвместния комитет, създаден по силата на Споразумението между Европейския съюз и Япония за икономическо партньорство, във връзка с приемането на списъка на арбитрите

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за установяване на позицията, която трябва да се заеме от името на Съюза в рамките на Съвместния комитет, създаден по силата на Споразумението между Европейския съюз и Япония за икономическо партньорство, във връзка с предвиденото приемане на списъка на лицата, които желаят и са способни да изпълняват функциите на арбитри.

               2.Контекст на предложението

               2.1.Споразумението между Европейския съюз и Япония за икономическо партньорство

               Споразумението между Европейския съюз и Япония за икономическо партньорство („споразумението“) има за цел да либерализира и улесни търговията и инвестициите, както и да насърчи по-тесните икономически връзки между страните.

               Споразумението бе сключено от Съвета на Европейския съюз на 20 декември 2018 г. след ратифицирането му от Европейския парламент на 12 декември 2018 г. Споразумението влезе в сила на 1 февруари 2019 г.

               2.2.Съвместният комитет

               По силата на член 22.1, параграф 1 от споразумението се създава Съвместен комитет, съставен от представители на двете страни. Всички решения и препоръки на Съвместния комитет се вземат, съответно формулират, с консенсус и могат да бъдат приети на присъствено заседание или по писмен ред (член 22.2, параграф 3).

               В съответствие с член 22.1, параграф 4, буква е) от споразумението Съвместният комитет прие на първото си заседание на 10 април 2019 г. Процедурния правилник на специална група и Кодекса за поведение на арбитрите, посочени в член 21.30 от главата относно уреждането на спорове.

               2.3.Предвиденият акт на Съвместния комитет

               В съответствие с член 21.9, параграф 1 Съвместният комитет също така съставя списък от поне девет лица, които желаят и са способни да изпълняват функциите на арбитри („предвидения акт“).

               По принцип такова решение на Съвместния комитет следва да бъде прието на първото му заседание в съответствие с член 22.1, параграф 2 от споразумението. То обаче може да бъде изготвено и в писмена форма, в съответствие с член 22.2, параграф 3 от споразумението.

               В съответствие с член 21.9, параграф 1 списъкът съдържа три подсписъка: по един подсписък за всяка от страните и един подсписък с лица, които не са с национална принадлежност към нито една от страните и могат да изпълняват функциите на председател на специалната група. Всеки подсписък включва поне три лица. При съставянето или актуализирането на подсписъка на председателите всяка от страните може да предложи до три лица.

               Между страните бе изготвен проект на списък от петнадесет лица, които желаят и са способни да изпълняват функциите на арбитри.

               3.Позиция, която трябва да се заеме от името на Съюза

               С настоящото предложение за решение на Съвета се установява позицията, която трябва да се заеме от името на Съюза в рамките на Съвместния комитет, създаден по силата на Споразумението между Европейския съюз и Япония за икономическо партньорство, във връзка с приемането на списъка на лицата, които желаят и са способни да изпълняват функциите на арбитри.

               Между страните бе изготвен проект на списък от петнадесет лица, които желаят и са способни да изпълняват функциите на арбитри. Списъкът отговаря на изискванията на член 21.9, параграф 1 от споразумението, съгласно които всеки подсписък включва поне три лица. Подсписъкът за ЕС включва четири лица, подсписъкът за Япония включва пет лица, а подсписъкът на съвместно договорените председатели включва шест лица.

               Приемането на тези документи е от първостепенно значение за привеждането в действие на разпоредбите на глава 21 (Уреждане на спорове) от споразумението, а оттам и за гарантиране на безпрепятственото прилагане на споразумението.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  1
               .

               4.1.2.Приложение в конкретния случай

               Съвместният комитет е орган, създаден със споразумение, а именно със Споразумението между Европейския съюз и Япония за икономическо партньорство.

               Актът, който Съвместният комитет има за задача да приеме, представлява акт с правно действие. Предвиденият акт ще бъде обвързващ по силата на международното право в съответствие с член 102 от споразумението.

               Предвиденият акт не допълва, нито изменя институционалната рамка на споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Приложение в конкретния случай

               Основната цел и съдържание на предвидения акт са свързани с общата търговска политика.

               Поради това материалноправното основание за предложеното решение е член 207 от ДФЕС.

               4.3.Заключение

               Правното основание на предложеното решение следва да бъде член 207 от ДФЕС във връзка с член 218, параграф 9 от ДФЕС.

               2019/0147 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Съвместния комитет, създаден по силата на Споразумението между Европейския съюз и Япония за икономическо партньорство, във връзка с приемането на списъка на арбитрите

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 3 и член 207, параграф 4, първа алинея във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Споразумението между Европейския съюз и Япония за икономическо партньорство („споразумението“) бе сключено от Съюза с Решение (ЕС) 2018/1907 на Съвета от 20 декември 2018 г.
                  2
                и влезе в сила на 1 февруари 2019 г. В съответствие с член 22.1, параграф 4 от споразумението Съвместният комитет гарантира надлежното и ефикасно действие на споразумението.

               (2)В член 21.9, параграф 1 от споразумението се предвижда, че на първото си заседание Съвместният комитет съставя списък от поне девет лица, които желаят и са способни да изпълняват функциите на арбитри. В съответствие с член 22.2, параграф 3 от споразумението решенията на Съвместния комитет могат да бъдат приети и по писмен ред.

               (3)Целесъобразно е да се установи позицията, която трябва да се заеме от името на Съюза в рамките на Съвместния комитет, тъй като предвиденото решение ще бъде обвързващо за Съюза,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Съвместния комитет, създаден по силата на Споразумението между Европейския съюз и Япония за икономическо партньорство, във връзка с приемането на списъка на арбитрите, се основава на проекта на решение на Съвместния комитет, приложен към настоящото решение.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (2)

                        ОВ L 330, 27.12.2018 г., стр. 1.

    ---documentbreak---

               ЕВРОПЕЙСКА КОМИСИЯ
            Брюксел, 3.7.2019
            COM(2019) 313 final
            ПРИЛОЖЕНИЕ
            към
            Предложение за Решение на Съвета
            относно позицията, която трябва да се заеме от името на Европейския съюз в рамките на Съвместния комитет, създаден по силата на Споразумението между Европейския съюз и Япония за икономическо партньорство, във връзка с приемането на списъка на арбитрите

               ПРОЕКТ НА

               РЕШЕНИЕ № …/2019 НА СЪВМЕСТНИЯ КОМИТЕТ

               СЪГЛАСНО СПОРАЗУМЕНИЕТО МЕЖДУ ЕВРОПЕЙСКИЯ СЪЮЗ И ЯПОНИЯ ЗА ИКОНОМИЧЕСКО ПАРТНЬОРСТВО

               от ...

               за съставяне на списъка на

               лицата, които желаят и са способни да изпълняват функциите на арбитри

               СЪВМЕСТНИЯТ КОМИТЕТ,

               като взе предвид Споразумението между Европейския съюз и Япония за икономическо партньорство, подписано в Токио на 17 юли 2018 г., и по-специално член 21.9, параграф 1 и член 22.2, параграф 3 от него,

               ПРИЕ НАСТОЯЩОТО РЕШЕНИЕ:

               1.Съставя се списък на лицата, които желаят и са способни да изпълняват функциите на арбитри, съгласно приложението.

               Настоящото решение влиза в сила на датата на приемането му.

               Съставено в […] на […] година.

                        За Съвместния комитет

                        Министър на външните работи на Япония

                        Представител на ЕС

               ПРИЛОЖЕНИЕ

               СПИСЪК НА АРБИТРИТЕ,

               ПОСОЧЕН В ЧЛЕН 21.9, ПАРАГРАФ 1 ОТ СПОРАЗУМЕНИЕТО

               Арбитри, предложени от Европейския съюз

               1.Pieter Jan KUIJPER

               2.Laurence BOISSON DE CHAZOURNES

               3.Giorgio SACERDOTI

               4.Hélène RUIZ FABRI

               Арбитри, предложени от Япония

               1.Akio SHIMIZU

               2.Ichiro ARAKI

               3.Shotaro OSHIMA

               4.Kozo KAWAI

               5.Hironobu SAKAI

               Председатели

               1.Merit JANOW (Съединени американски щати)

               2.David UNTERHALTER (Южна Африка)

               3.Christian HAEBERLI (Швейцария)

               4.Armand DE MESTRAL (Канада)

               5.William DAVEY (Съединени американски щати)

               6.Jennifer A. HILLMAN (Съединени американски щати)


title: Предложение за РЕШЕНИЕ НА СЪВЕТА относно позицията, която трябва да се заеме от името на Европейския съюз в рамките на Комитета за асоцииране, учреден по силата на Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна, във връзка с обмена на информация с цел оценка на въздействието на споразумението под формата на размяна на писма за изменение на Евро-средиземноморското споразумение

text:
               ЕВРОПЕЙСКА КОМИСИЯ
            Брюксел, 20.9.2019
            COM(2019) 432 final
            2019/0204(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Комитета за асоцииране, учреден по силата на Евроx001eсредиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна, във връзка с обмена на информация с цел оценка на въздействието на споразумението под формата на размяна на писма за изменение на Евро-средиземноморското споразумение

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за установяване на позицията, която трябва да се заеме от името на Съюза в рамките на Комитета за асоцииране, учреден по силата на Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна
                  1
               , във връзка с предвиденото приемане на решение относно обмена на информация с Мароко с цел оценка на въздействието на споразумението под формата на размяна на писма от 25 октомври 2018 г. за изменение на Евро-средиземноморското споразумение
                  2

               2.Контекст на предложението

               2.1.Споразумението за асоцииране ЕС—Мароко

               С Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна („Споразумението за асоцииране“) бе създадена зона за свободна търговия между Европейския съюз и Мароко на принципа на либерализиране на реципрочна основа на митата при търговията с промишлени и селскостопански продукти и продукти от риболов. С него се въвежда зона на свободна търговия, която гарантира на Мароко доста широкообхватен преференциален достъп до пазара на ЕС. Споразумението влезе в сила на 1 март 2000 г.

               Със своето Решение (ЕС) 2019/217 от 28 януари 2019 г.
                  3
                Съветът одобри сключването на споразумението под формата на размяна на писма между Европейския съюз и Кралство Мароко за изменение на протоколи № 1 и № 4 към Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна, с цел включване на продуктите от Западна Сахара в обхвата на тарифните преференции, предвидени в Споразумението за асоцииране.

               2.2.Комитетът за асоцииране ЕС—Мароко

               Комитетът за асоцииране ЕС—Мароко, учреден по силата на Споразумението за асоцииране, отговаря за прилагането на споразумението. Той разполага също така с правомощието да взема решения във връзка с управлението на споразумението. Комитетът за асоцииране приема своите решения по взаимно съгласие на страните. В периода между заседанията той може да взема решения чрез писмена процедура, ако двете страни постигнат съгласие за това.

               2.3.Предвиденият акт на Комитета за асоцииране ЕС—Мароко

               Комитетът за асоцииране трябва да приеме решение относно реда и условията за оценка на въздействието на одобреното от Съвета на 28 януари 2019 г. споразумение, в частност върху устойчивото развитие, и по-специално що се отнася до ползите за съответното население и експлоатирането на природните ресурси на Западна Сахара („предвидения акт“). Решението трябва да бъде прието не по-късно от два месеца след влизането в сила на въпросното споразумение.

               Предвиденият акт има за цел да се определят редът и условията за обмен на информация между страните с цел оценка на въздействието на включването на продуктите от Западна Сахара в обхвата на предвидените в Споразумението за асоцииране тарифни преференции.

               Предвиденият акт ще има правнообвързващ характер за страните в съответствие с член 83, параграф 2 от Споразумението за асоцииране, в който се предвижда следното: „Решенията му се приемат по взаимно съгласие на страните. Тези решения са задължителни за страните, които предприемат необходимите мерки за тяхното изпълнение“.

               3.Позицията, която трябва да се заеме от името на Съюза

                  От момента на влизането в сила на Споразумението за асоцииране предвидените в това споразумение търговски преференции се прилагаха де факто за продуктите с произход от Западна Сахара, която е несамоуправляваща се територия. В решението си от 21 декември 2016 г. по дело C-104/16 P
                     4
                   Съдът на Европейския съюз постанови, че Споразумението за асоцииране, сключено между Съюза и Мароко, не се прилага по отношение на Западна Сахара.

                  Поради това практиката да се прилагат де факто предвидените в Споразумението за асоцииране и протоколите към него търговски преференции по отношение на продуктите с произход от Западна Сахара не можеше да продължава. Обхватът на двустранните споразумения между Европейския съюз и Мароко обаче може да бъде разширен с включването в него на Западна Сахара при определени условия, при условие че съществува подходящото правно основание за това.

                  На 29 май 2017 г. Съветът упълномощи Комисията да започне преговори с цел осигуряване на правно основание за предоставянето на преференции за продуктите с произход от Западна Сахара и прие указания за водене на тези преговори. През 2017 г. бяха проведени два кръга от преговори. Главните преговарящи парафираха проекта на споразумение на 31 януари 2018 г. Споразумението бе подписано от страните на 25 октомври 2018 г. На 28 януари 2019 г., след одобрение от Европейския парламент, Съветът прие решение за сключване на споразумение под формата на размяна на писма между Европейския съюз и Кралство Мароко за изменение на протоколи № 1 и № 4 към Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна, като по този начин осигури правното основание за предоставяне на продуктите от Западна Сахара на същите тарифни преференции като за продуктите от Мароко.

                  Изменението на съответните протоколи към Споразумението за асоцииране дава също така възможност предоставянето на тарифните преференции от страна на Съюза да се основава на оценка на ползите за местното население и на зачитането на правата на човека.

                  В съответствие с поисканото от Съвета в приетите от него на 29 май 2017 г. указания за водене на преговорите, службите на Комисията направиха оценка на възможното въздействие на споразумението върху устойчивото развитие, и по-специално що се отнася до ползите за съответното население и експлоатирането на природните ресурси на Западна Сахара („съответните територии“). Оценката се отнася по-специално до изходящите от Западна Сахара търговски потоци, и в частност до продуктите от риболов, селскостопанските продукти и фосфатите. Тя се основава на анализ на наличните данни за минал период, но също и на прогнозни разчети за бъдещето. От оценката става ясно, че предоставянето на предвидените в Споразумението за асоцииране ЕС—Мароко тарифни преференции е оказало положително въздействие върху съответното население и би трябвало да запази и дори евентуално да увеличи в бъдеще този ефект. Оценката на това въздействие фигурира в доклада от 11 юни 2018 г.
                     5
                  , изготвен от службите на Комисията съвместно с Европейската служба за външна дейност (ЕСВД), относно ползите за населението от Западна Сахара и относно консултацията с това население във връзка с разширяването на тарифните преференции, като те обхванат продуктите с произход от Западна Сахара.

                  За да се проследи въздействието на споразумението върху съответното население и експлоатирането на природните ресурси на съответните територии, в споразумението са предвидени изрично подходяща рамка и процедура, които позволяват на страните да оценят въз основа на редовен обмен на информация последиците от него по време на прилагането му. Европейският съюз и Мароко се споразумяха поне веднъж годишно да обменят информация помежду си в рамките на Комитета за асоцииране, учреден по силата на Споразумението за асоцииране ЕС—Мароко. По-конкретно целта на настоящото предложение е да се определят специфичните ред и условия за предвидения в споразумението процес на оценка с цел приемането им от Комитета за асоцииране.

                  Информацията, която ще се обменя, съответства на залегналата в цитирания по-горе доклад на службите на Комисията и на ЕСВД.

                  Що се отнася до въздействието върху икономиката на съответната територия, наличната до този момент информация се отнася основно за селското стопанство и рибарството, докато преференциите засягат всички продукти; по тази причина подлежащите на обмен данни ще могат да бъдат променяни в зависимост от развитието на дейността в Западна Сахара. От друга страна, обменът не се изчерпва само с икономическите аспекти (печалбите в тесния смисъл на думата), а трябва да осигури възможност за по-широкообхватна оценка, включваща такива аспекти, като устойчивото развитие и въздействието върху експлоатирането на природните ресурси.

                  Наред с предвидения в споразумението обмен на информация, Мароко също така се съгласи да въведе механизъм за събиране на статистически данни за износа за ЕС на продукти с произход от Западна Сахара, достъп до които Комисията и митническите администрации на държавите членки ще получават на месечна основа.

                  И на последно място, с думите „се споразумяха да обменят помежду си“, използвани в споразумението от 25 октомври 2018 г., се подчертава фактът, че обменът не е едностранен. Така Мароко ще може да иска, въз основа на вече съществуващите информационни системи, информация от Европейския съюз за производството и търговията със специфични категории продукти от интерес за Мароко,

                  Настоящото предложение е в съответствие с настоящата търговска политика. То също така е в съответствие с общите цели на европейската политика за съседство и на политиката на Съюза като цяло по отношение на Мароко, която е насочена към укрепване на привилегированото партньорство с тази държава, без да се предопределя резултатът от провежданата от Организацията на обединените нации процедура по отношение на Западна Сахара.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва също така инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  6
               .

               4.1.2.Приложение в конкретния случай

               Комитетът за асоцииране ЕС—Мароко е учреден по силата споразумение, а именно Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна.

               Актът, който Комитетът за асоцииране има за задача да приеме, представлява акт с правно действие. Предвиденият акт ще бъде обвързващ съгласно международното право в съответствие с член 83 от споразумението.

               Предвиденият акт не допълва, нито изменя институционалната рамка на Споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Приложение в конкретния случай

               Целта и съдържанието на предвидения акт са свързани основно с общата търговска политика.

               Поради това материалноправното основание за предложеното решение е член 207, параграф 3 и член 207, параграф 4, първа алинея от ДФЕС.

               4.3.Заключение

               Правното основание за предложеното решение следва да бъде член 207, параграф 4, първа алинея от ДФЕС във връзка с член 218, параграф 9 от ДФЕС.

               5.ПУБЛИКУВАНЕ НА ПРЕДВИДЕНИЯ АКТ

               Тъй като с решението на Комитета за асоцииране ще бъде допълнен процедурният правилник на Комитета за асоцииране, е целесъобразно то да бъде публикувано в Официален вестник на Европейския съюз след приемането му.

               2019/0204 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Комитета за асоцииране, учреден по силата на Евросредиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна, във връзка с обмена на информация с цел оценка на въздействието на споразумението под формата на размяна на писма за изменение на Евро-средиземноморското споразумение

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207, параграф 3 и член 207, параграф 4, първа алинея във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна („Споразумението за асоцииране“) бе сключено от името на Съюза по силата на Решение 2000/204/ЕО, ЕОВС
                  7
                на Съвета и на Комисията от 24 януари 2000 г. и влезе в сила на 1 март 2000 г.

               (2)Със своето Решение (ЕС) 2019/217 от 28 януари 2019 г. Съветът одобри сключването на споразумението под формата на размяна на писма между Европейския съюз и Кралство Мароко за изменение на протоколи № 1 и № 4 към Споразумението за асоцииране („изменението на протоколи № 1 и № 4“)
                  8
                с цел включване на продуктите от Западна Сахара в обхвата на тарифните преференции, предвидени в Споразумението за асоцииране.

               (3)В съответствие с член 81 от Споразумението за асоцииране се създава Комитет за асоцииране, натоварен с управлението на споразумението. По силата на член 83 от същото споразумение Комитетът за асоцииране разполага с правомощия за вземане на решения във връзка с управлението на споразумението, както и в областите, в които Съветът за асоцииране му е делегирал своите правомощия.

               (4)В двумесечен срок след влизането в сила на изменението на протоколи № 1 и № 4 Комитетът за асоцииране трябва да приеме решение относно реда и условията за оценка на въздействието на това споразумение, в частност върху устойчивото развитие, и по-специално що се отнася до ползите за съответното население и експлоатирането на природните ресурси на Западна Сахара („съответните територии“).

               (5)Доколкото предвиденото решение ще е правнообвързващо за Съюза, е целесъобразно да се установи позицията, която трябва да се заеме от името на Съюза в рамките на Комитета за асоцииране.

               (6)За да се осигури проследяването на въздействието на споразумението върху съответното население и експлоатирането на природните ресурси на съответните територии, в споразумението са изрично предвидени подходяща рамка и процедура, които позволяват на страните да оценят на основата на редовен обмен на информация последиците от него по време на прилагането му. Европейският съюз и Мароко се споразумяха поне веднъж годишно да обменят информация помежду си в рамките на Комитета за асоцииране, учреден по силата на Споразумението за асоцииране ЕС—Мароко. Поради това следва да се определят специфичните ред и условия за извършване на тази оценка с цел приемането им от Комитета за асоцииране.

               (7)Информацията, която ще се обменя, съответства на залегналата в доклада от 11 юни 2018 г.
                  9
               , изготвен от службите на Комисията съвместно с Европейската служба за външна дейност, относно ползите за населението от Западна Сахара и относно консултацията с това население във връзка с разширяването на тарифните преференции, като те обхванат продуктите с произход от Западна Сахара.

               (8)Що се отнася до въздействието върху икономиката на съответната територия, наличната до този момент информация се отнася основно за селското стопанство и рибарството, докато преференциите засягат всички продукти; по тази причина подлежащите на обмен данни ще могат да бъдат променяни в зависимост от развитието на дейността в Западна Сахара. От друга страна, обменът не се изчерпва само с икономическите аспекти (печалбите в тесния смисъл на думата), а трябва да осигури възможност за по-широкообхватна оценка, включваща такива аспекти, като устойчивото развитие и въздействието върху експлоатирането на природните ресурси.

               (9)Мароко също така се съгласи отделно да въведе механизъм за събиране на статистически данни за износа за ЕС на продукти с произход от Западна Сахара, достъп до които Комисията и митническите администрации на държавите членки ще получават на месечна основа.

               (10)Мароко ще може да иска, въз основа на вече съществуващите информационни системи, информация от Европейския съюз за производството и търговията със специфични категории продукти от интерес за Мароко,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Комитета за асоцииране ЕС—Мароко, учреден по силата на Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна, се основава на проекта на решение на Комитета за асоцииране, приложен към настоящото решение.

               Член 2

               Адресати на настоящото решение са държавите членки и Комисията.

               Съставено в Брюксел на […] година.

                     За Съвета

                     Председател

                     (1)

                        ОВ L 70, 18.3.2000 г., стр. 2.

                     (2)

                        ОВ L 34, 6.2.2019 г., стр. 4.

                     (3)

                        ОВ L 34, 6.2.2019 г., стр. 1.

                     (4)

                        Решение на Съда от 21 декември 2016 г., Съвет/Front Polisario, C-104/16 P, EU:C:2016:973.

                     (5)

                        Работен документ на службите на Комисията (SWD (2018) 346 final), придружаващ предложение за Решение на Съвета за сключване на споразумение под формата на размяна на писма между Европейския съюз и Кралство Мароко за изменение на протоколи № 1 и № 4 към Евросредиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна (COM (2018) 481 final).

                     (6)

                        Решение на Съда от 7 октомври 2014 г., Германия/Съвет (OIV), C-399/12, EU:C:2014:2258, т. 61—64.

                     (7)

                        ОВ L 70, 18.3.2000 г., стр. 1.

                     (8)

                        ОВ L 34, 6.2.2019 г., стр. 4.

                     (9)

                        SWD (2018) 346 final.

    ---documentbreak---

               ЕВРОПЕЙСКА КОМИСИЯ
            Брюксел, 20.9.2019
            COM(2019) 432 final
            ПРИЛОЖЕНИЕ
            към
            Предложение за Решение на Съвета
            относно позицията, която трябва да се заеме от името на Европейския съюз в рамките на Комитета за асоцииране, учреден по силата на Евро‑средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна, във връзка с обмена на информация с цел оценка на въздействието на споразумението под формата на размяна на писма за изменение на Евро-средиземноморското споразумение

               ПРОЕКТ

               РЕШЕНИЕ № ../…..
               НА КОМИТЕТА ЗА АСОЦИИРАНЕ ЕС—МАРОКО

               от ... година

               за обмен на информация между Европейския съюз и Кралство Мароко
                  с цел оценка на въздействието на споразумението под формата на размяна на писма
                  от 25 октомври 2018 г.

               КОМИТЕТЪТ ЗА АСОЦИИРАНЕ ЕС—МАРОКО,

               като взе предвид споразумението под формата на размяна на писма между Европейския съюз и Кралство Мароко от 25 октомври 2018 г. за изменение на протоколи № 1 и № 4 към Евросредиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна,

               като взе предвид Евро-средиземноморското споразумение от 26 февруари 1996 г. за асоцииране между Европейските общности и техните държави членки, от една страна, и Кралство Мароко, от друга страна, и по-специално член 83 от него,

               като има предвид, че:

               (1)Споразумението под формата на размяна на писма между Европейския съюз и Кралство Мароко за изменение на протоколи № 1 и № 4 към Евро-средиземноморското споразумение за асоцииране между Европейските общности и техните държави членки, от една страна, и Кралство Мароко, от друга страна, влезе в сила на 19 юли 2019 г.

               (2)По силата на това споразумение продуктите с произход от Западна Сахара (наричана по-долу „съответните територии“), които подлежат на контрол от страна на митническите органи на Кралство Мароко, се ползват със същите търговски преференции като предоставените от Европейския съюз за продуктите, обхванати от Споразумението за асоцииране между Европейския съюз и Кралство Мароко.

               (3)В дух на партньорство и за да се даде възможност на страните да направят оценка на въздействието на споразумението, в частност върху устойчивото развитие, и по-специално по отношение на ползите за съответното население и експлоатирането на природните ресурси на съответните територии, Европейският съюз и Кралство Мароко се споразумяха поне веднъж годишно да обменят информация помежду си в рамките на Комитета за асоцииране.

               (4)Специфичните ред и условия за тази оценка трябва да бъдат приети от Комитета за асоцииране не по-късно от два месеца след влизането на споразумението в сила,

               ПРИЕ НАСТОЯЩОТО РЕШЕНИЕ:

               Член 1

               1.
                     За да се даде възможност на страните да направят оценка на въздействието на споразумението по време на прилагането му като инструмент, подпомагащ устойчивото развитие, Европейският съюз и Кралство Мароко се споразумяха за следното:

               —
                     Европейският съюз и Мароко обменят считаните за относими данни за съответните основни сектори на дейност, както и статистическа, икономическа, социална и свързана с околната среда информация, по-специално по отношение на ползите от споразумението за съответното население и експлоатирането на природните ресурси на съответните територии. Списък на относимата информация се съдържа в приложението към настоящото решение.

               —
                     Обменът ще се осъществява въз основа на писмено съобщение, предадено най-малко два месеца преди заседанието на Комитета за асоцииране; съобщението може да бъде последвано от искания за пояснения и допълнителни въпроси от тематичните области, определени в настоящото решение, които трябва да бъдат изпратени най-малко един месец преди заседанието.

               2.
                     В дух на партньорство и за да се даде възможност на страните да направят оценка на въздействието на споразумението, страните също така се споразумяха, че Мароко може да иска, въз основа на вече съществуващите информационни системи, информация от Европейския съюз за производството и търговията със специфични категории продукти от особен интерес за Мароко. Европейският съюз и Кралство Мароко се споразумяха за следното:

               —
                     Мароко ще отправя писмено искането си до Европейския съюз три месеца преди заседанието на Комитета за асоцииране.

               —
                     Обменът ще се осъществява въз основа на писмено съобщение, предадено от Европейския съюз най-малко два месеца преди заседанието на Комитета за асоцииране; съобщението може да бъде последвано от искания за пояснения и допълнителни въпроси, които трябва да бъдат изпратени най-малко един месец преди заседанието.

               3.
                     Страните ще обменят помежду си съответните свои заключения в рамките на Комитета за асоцииране не по-късно от (хх) всяка година.

               4.
                     Протоколът със заключенията на Комитета за асоцииране трябва да бъде одобрен от страните в рамките на един месец след заседанието.

               Член 2

               Приложението съставлява неразделна част от настоящото решение.

               Член 3

               Настоящото решение влиза в сила в деня на приемането му от Комитета за асоцииране.

               Съставено в [Рабат] [Брюксел] на [x/x/] 2019 година.

               За Комитета за асоцииране ЕС—Мароко

               ПРИЛОЖЕНИЕ

               Относима информация в рамките на предвидения
                  в споразумението обмен на информация

               Информацията, която се обменя, трябва да се използва за осъвременяване на изготвения на 11 юни 2018 г. от службите на Комисията съвместно с Европейската служба за външна дейност (ЕСВД) доклад, в който са посочени ползите за съответното население от разширяването на обхвата на тарифните преференции с включването в него на продуктите с произход от съответните територии. По тази причина обменът на информация трябва да обхваща подробна информация, позволяваща да се оцени въздействието на споразумението по време на прилагането му, включително информация от общ характер за съответните територии и население. Тази информация е предназначена да се използва единствено за целите на оценката и при изготвянето на актуализираните издания на горепосочения доклад от службите на Комисията и от ЕСВД. По-долу е посочена с информативна цел относимата информация:

               1.Информация от общ характер

               Социална статистическа информация за съответните територии, чиито продукти подлежат на контрол от страна на митническите органи на Кралство Мароко, като например население (по възможност разпределено по възраст и полова принадлежност), заетост (абсолютна численост, численост, зависеща от износа и от износа за Европейския съюз), равнище на заплащането, индекс на човешкото развитие, образование (например брой учебни заведения, места, учащи се, процент на посещаващите училище), здравеопазване (например брой болнични заведения, легла и лекари), основни услуги (например достъп до питейна вода и електричество), равнища на бедност, транспорт.

               Икономическа статистическа информация за територията, като например годишен темп на растеж на БВП и на БВП на глава от населението, важни сектори, мащаб на производството, процентен дял на износа и на износа за Европейския съюз.

               Статистическа информация за околната среда в конкретната територия, като например използване на природните ресурси, в частност — на водите, преработване на отпадъците (селско стопанство, минно дело), устойчиво управление на рибните запаси, замърсяване.

               2.Данни за основните икономически сектори, осъществяващи износ

               По-специално за секторите на селското стопанство и рибарството, както и за други сектори, осъществяващи износ от съответните територии за Европейския съюз, такива данни, като например:

               -производство по видове продукти (например домати, пъпеши и т.н.) и по видове риба в случай на риболов

               -стопанисвани площи (напоявани и оранжерийни) и събрани количества реколта

               -осъществен износ за Европейския съюз (а при необходимост — и за други дестинации) в количествено и стойностно изражение

               -преработвателни предприятия по сектори и осъществени в тях дейности

               -заетост (временна или постоянна), която е пряко и непряко (транспорт, доставчици, складова дейност и т.н.) породена от тези дейности и в тези предприятия

               -или въведени мерки за устойчиво управление на ресурсите, в т.ч. на потреблението на вода (средностатистическо потребление на вода и източници на водоснабдяване).

               3.Проекти, чието изпълнение е в ход

               Проекти, чието изпълнение е в ход, имащи значимо въздействие върху развитието на съответните територии, включително върху устойчивото развитие (енергия от възобновяеми източници, рационално управление на природните ресурси) на територията.

               4.Друга относима информация

               Всяка информация, която позволява да се оцени дейността на местните стопански субекти, засегнати от споразумението, като например в областта на социалната отговорност на предприятията („корпоративната социална отговорност“).

               В съответствие с предвиденото в разменената на 6 декември 2018 г. кореспонденция между Комисията и посолството на Кралство Мароко, Мароко въвежда механизъм за събиране на информация за износа, попадащ в обхвата на Споразумението за асоцииране, така както е изменено в рамките на извършената размяна на писма, който системно и редовно ще предоставя и ежемесечно ще осигурява достъп до достоверни данни, така че Европейският съюз и компетентните органи на неговите държави членки да могат да разполагат с прозрачна и надеждна информация за произхода на този износ за Съюза, по региони.

               5.Информация, предоставяна от Европейския съюз

               Информация за търговията със специфични продукти, изнасяни за Мароко, по видове продукти, в количествено и стойностно изражение, както и — доколкото тези данни са налични — за тяхното производство.


               ЕВРОПЕЙСКА КОМИСИЯ
            Брюксел, 18.9.2020
            COM(2020) 570 final
            2020/0261(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Международната организация по лозата и виното (OIV)

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за определяне на позицията, която трябва да се заеме от името на Съюза на общото събрание на Международната организация по лозата и виното (OIV) на 27 ноември 2020 г. във връзка с предвиденото приемане на резолюции на OIV, които могат да породят правно действие по отношение на правото на Съюза.

               2.Контекст на предложението

               2.1.Специалният статут на ЕС в рамките на OIV

               Понастоящем в OIV членуват 47 държави, от които 20 са държави — членки на Съюза. ЕС не е член на OIV. От 20 октомври 2017 г. насам обаче OIV предостави на Съюза специалния статут, предвиден в член 4 от Процедурния правилник на OIV, като му даде възможност да участва в работата на комисиите, подкомисиите и експертните групи и да присъства на заседанията на Общото събрание и на Изпълнителния комитет.

               2.2.OIV

               Международната организация по лозата и виното (OIV) е междуправителствена организация с научно-технически характер, която развива дейност в областта на лозарството и винарството, напитките на винена основа, десертното грозде, сушеното грозде и други лозаро-винарски продукти. Задачите на OIV са: i) да предоставя информация относно мерките, чрез които могат да бъдат взети под внимание въпросите, вълнуващи производителите, потребителите и другите участници в сектора на лозаро-винарските продукти, ii) да подпомага другите международни организации, участващи в дейности по стандартизация, и iii) да спомага за международното хармонизиране на съществуващите практики и стандарти.

               2.3.Предвиденият акт на OIV

               Следващото Общо събрание на OIV ще се проведе в Париж на 27 ноември 2020 г. В този контекст и въз основа на дискусиите, проведени по време на видео срещите на експертната група през юни 2020 г., може да се очаква, че в дневния ред на Общото събрание ще бъдат включени за приемане следните резолюции, които пораждат правно действие по отношение на правото на Съюза:

               –Проекторезолюция OENO-TECHNO 19-659 за актуализиране на съответните енологични практики. Проекторезолюции OENO-TECHNO 17-614A, 17-614B и 18-634 за установяване на нови енологични практики. В съответствие с член 80, параграф 3, буква а) и член 90, параграф 2 от Регламент (ЕС) № 1308/2013
                  1
                тези резолюции ще имат правно действие по отношение на правото на Съюза;

               –Проекторезолюция OENO-MICRO 16-594B за установяване на нова енологична практика. В съответствие с член 80, параграф 3, буква а) и член 90, параграф 2 от Регламент (ЕС) № 1308/2013 тази резолюция ще има правно действие по отношение на правото на Съюза.

               –Проекторезолюция OENO-SPECIF 18-643 за установяване на монография, с която се определят спецификациите за идентичност на адсорбиращи стирен-дивинилбензенови микросфери, проекторезолюция OENO-SPECIF 18-644 за установяване на спецификациите за идентичност на калциев сулфат и проекторезолюция OENO-SPECIF 18-645 за установяване на метод за определяне на средната молекулна маса на калиев полиаспартат. В съответствие с член 80, параграф 3, буква а) и член 90, параграф 2 от Регламент (ЕС) № 1308/2013 и с член 9 от Делегиран регламент (ЕС) 2019/934 на Комисията
                  2
                тези резолюции ще имат правно действие по отношение на правото на Съюза.

               –Проекторезолюции OENO-SCMA 17-618 и 17-620 за установяване на нови методи за анализ. В съответствие с член 80, параграф 3, буква а) и член 80, параграф 5 от Регламент (ЕС) № 1308/2013 тези резолюции ще имат правно действие по отношение на правото на Съюза.

               Както и преди, може да се очаква, че дневният ред на заседанието на Общото събрание на OIV ще претърпи промени и че в него ще бъдат добавени допълнителни резолюции, които пораждат правно действие по отношение на правото на Съюза. За да се гарантира ефективността на работата на Общото събрание при спазване на правилата на Договорите, Комисията своевременно ще допълва или изменя настоящото предложение, за да може Съветът да приеме позицията, която трябва да се заеме и по отношение на тези резолюции.

               3.Позиция, която трябва да се заеме от името на Съюза

               Проекторезолюциите, които ще бъдат подложени на гласуване на следващото Общо събрание на OIV, бяха широко обсъдени от експерти с научно-технически знания от лозаро-винарския сектор. Те допринасят за международното хармонизиране на стандартите за вино и ще създадат уредба, която ще осигури лоялна конкуренция в търговията с продукти от лозаро-винарския сектор. Затова те следва да бъдат подкрепени.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Член 218, параграф 9 от ДФЕС се прилага независимо от това дали Съюзът е член на органа или страна по споразумението
                  3
               .

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  4
               .

               4.1.2.Приложение в конкретния случай

               Международната организация по лозата и виното (OIV) е междуправителствена организация с научно-технически характер, която развива дейност в областта на лозарството и винарството, напитките на винена основа, десертното грозде, сушеното грозде и други лозаро-винарски продукти. Понастоящем в OIV членуват 47 държави, от които 20 са държави — членки на Съюза. ЕС не е член на OIV. От 20 октомври 2017 г. насам обаче OIV предостави на Съюза специалния статут, предвиден в член 4 от Процедурния правилник на OIV, като му даде възможност да участва в работата на комисиите, подкомисиите и експертните групи и да присъства на заседанията на общото събрание и на изпълнителния комитет.

               Съгласно Регламент (ЕС) № 1308/2013 на Европейския парламент и на Съвета и Делегиран регламент (ЕС) 2019/934 на Комисията някои от приетите и публикувани от OIV резолюции имат правно действие по отношение на правото на ЕС. Ето защо позицията на Съюза по отношение на тези резолюции по въпроси от неговата компетентност следва да бъде приета от Съвета и изразена на заседанията на OIV от членуващите в OIV държави членки, действащи съвместно в интерес на Съюза.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Приложение в конкретния случай

               Основната цел на предвидените проекторезолюции е свързана с хармонизирането на стандартите за винарството, а оттук и с прилагането на Общата селскостопанска политика. Поради това материалноправното основание за предложеното решение е член 43 от ДФЕС.

               4.3.Заключение

               Правното основание на предложеното решение следва да бъде член 43 във връзка с член 218, параграф 9 от ДФЕС.

               5.Публикуване на предвидения акт

               не е приложимо

               2020/0261 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Международната организация по лозата и виното (OIV)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 43 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)На следващото си общо събрание, което ще се проведе на 27 ноември 2020 г., Международната организация по лозата и виното (OIV) ще разгледа и евентуално ще приеме резолюции, които ще имат правно действие по отношение на правото на Съюза.

               (2)Съюзът не е член на OIV. На 20 октомври 2017 г. обаче OIV предостави на Съюза специалния статут, предвиден в член 4 от Процедурния правилник на OIV.

               (3)Членки на OIV са 20 държави членки. Тези държави членки имат възможност да предлагат изменения на проекторезолюциите на OIV и ще бъдат приканени да приемат някои от проекторезолюциите на OIV по време на следващото Общо събрание на OIV на 27 ноември 2020 г.

               (4)Ето защо позицията на Съюза по отношение на тези резолюции по въпроси от неговата компетентност следва да бъде приета от Съвета и изразена на заседанията на OIV от членуващите в OIV държави членки, действащи съвместно в интерес на Съюза.

               (5)Съгласно Регламент (ЕС) № 1308/2013 на Европейския парламент и на Съвета
                  5
                и Делегиран регламент (ЕС) 2019/934 на Комисията
                  6
                някои от приетите и публикувани от OIV резолюции ще имат правно действие.

               (6)В член 80, параграф 3, буква а) от Регламент (ЕС) № 1308/2013 се предвижда, че когато разрешава енологични практики, Комисията следва да взема под внимание енологичните практики и методите за анализ, препоръчани и публикувани от OIV.

               (7)В член 80, параграф 5 от Регламент (ЕС) № 1308/2013 се предвижда, че при определянето на методи за анализ с цел определяне на състава на продуктите от лозаро-винарския сектор Комисията трябва да използва за основа на тези методи всички подходящи методи, препоръчани и публикувани от OIV, освен ако те биха били неефективни или неподходящи с оглед на преследваната от Съюза цел.

               (8)В член 90, параграф 2 от Регламент (ЕС) № 1308/2013 се предвижда, че продуктите от лозаро-винарския сектор, внасяни в Съюза, трябва да бъдат произведени в съответствие с енологичните практики, разрешени от Съюза съгласно посочения регламент, или — преди да бъде предоставено такова разрешение — да бъдат произведени в съответствие с енологичните практики, препоръчани и публикувани от OIV.

               (9)В член 9, параграф 1 от Делегиран регламент (ЕС) 2019/934 се предвижда, че в случаите, когато те не са определени от Комисията, спецификациите за чистота и идентичност на веществата, използвани в енологичните практики, трябва да са тези, посочени в колона 4 на таблица 2 от част А от приложение I към този регламент, което препраща към досиетата от Международния енологичен кодекс на OIV.

               (10)С проекторезолюция OENO-TECHNO 19-659 се актуализират съответните енологични практики. С проекторезолюции OENO-TECHNO 17-614A, 17-614B и 18-634 се установяват нови енологични практики. В съответствие с член 80, параграф 3, буква а) и член 90, параграф 2 от Регламент (ЕС) № 1308/2013 тези резолюции ще имат правно действие.

               (11)С проекторезолюция OENO-MICRO 16-594B се установява нова енологична практика. В съответствие с член 80, параграф 3, буква а) и член 90, параграф 2 от Регламент (ЕС) № 1308/2013 тази резолюция ще има правно действие.

               (12)С проекторезолюции OENO-SPECIF 18-643, 18-644 и 18-645 се установяват спецификациите за идентичност на някои вещества, използвани в енологичните практики. В съответствие с член 80, параграф 3, буква а) и член 90, параграф 2 от Регламент (ЕС) № 1308/2013 и с член 9 от Делегиран регламент (ЕС) 2019/934 на Комисията тези резолюции ще имат правно действие.

               (13)С проекторезолюции OENO-SCMA 17-618 и 17-620 се установяват нови методи за анализ. В съответствие с член 80, параграф 3, буква а) и член 80, параграф 5 от Регламент (ЕС) № 1308/2013 тези резолюции ще имат правно действие.

               (14)Тези проекторезолюции бяха широко обсъдени от технически и научни експерти от лозаро-винарския сектор. Те допринасят за международното хармонизиране на стандартите за винарството и ще създадат рамка, която ще осигури лоялна конкуренция в търговията с продукти от лозаро-винарския сектор. Затова те следва да бъдат подкрепени.

               (15)За да се осигури необходимата гъвкавост по време на преговорите преди заседанието на Общото събрание на OIV, членуващите в OIV държави членки следва да бъдат упълномощени да приемат изменения на тези резолюции, при условие че тези изменения не променят същността на резолюциите,

               ПРИЕ НАСТОЯЩОТО РЕШЕНИЕ:

               Член 1

               Позицията на Съюза е посочена в приложението и се изразява на Общото събрание на OIV на 27 ноември 2020 г. от членуващите в OIV държави членки, действащи съвместно в интерес на Съюза.

               Член 2

               1.Когато има вероятност позицията, посочена в член 1, да бъде засегната от нова научна или техническа информация, представена преди или по време на заседанията на OIV, членуващите в OIV държави членки поставят искане за отлагане на гласуването в Общото събрание на OIV, докато бъде установена позицията на Съюза въз основа на новите данни.

               2.След съгласуване, по-специално на място, и без да е необходимо допълнително решение на Съвета за установяване на позицията на Съюза, членуващите в OIV държави членки, действащи съвместно в интерес на Съюза, може да се съгласят с изменения на посочените в приложението проекторезолюции, които изменения не променят същността на резолюциите.

               Член 3

               Адресати на настоящото решение са държавите членки.

               Съставено в Брюксел на […] година.

                     За Съвета

                     Председател

                     (1)

                        Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).

                     (2)

                        Делегиран регламент (ЕС) 2019/934 на Комисията от 12 март 2019 г. за допълнение на Регламент (ЕС) № 1308/2013 на Европейския парламент и на Съвета по отношение на лозарските райони, където алкохолното съдържание може да бъде увеличено, разрешените енологични практики и ограниченията, приложими към производството и съхраняването на лозаро-винарските продукти, минималния съдържим процент алкохол във вторичните продукти и тяхното отстраняване, както и публикуването на досиетата на OIV (ОВ L 149, 7.6.2019 г., стр. 1—52).

                     (3)

                        Решение на Съда от 7 октомври 2014 г., Германия/Съвет, C-399/12, EU:C:2014:2258, т. 64.

                     (4)

                        Решение на Съда от 7 октомври 2014 г., Германия/Съвет, C-399/12, EU:C:2014:2258, т. 61—64.

                     (5)

                        Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).

                     (6)

                        Делегиран регламент (ЕС) 2019/934 на Комисията от 12 март 2019 г. за допълнение на Регламент (ЕС) № 1308/2013 на Европейския парламент и на Съвета по отношение на лозарските райони, където алкохолното съдържание може да бъде увеличено, разрешените енологични практики и ограниченията, приложими към производството и съхраняването на лозаро-винарските продукти, минималния съдържим процент алкохол във вторичните продукти и тяхното отстраняване, както и публикуването на досиетата на OIV (ОВ L 149, 7.6.2019 г., стр. 1).

    ---documentbreak---

               ЕВРОПЕЙСКА КОМИСИЯ
            Брюксел, 18.9.2020
            COM(2020) 570 final
            ПРИЛОЖЕНИЕ
            към
            Предложение заРЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Международната организация по лозата и виното (OIV)

               ПРИЛОЖЕНИЕ

               Държавите членки, действащи съвместно в интерес на Съюза, подкрепят на 7-а стъпка единствено следните проекторезолюции, които подлежат на евентуално бъдещо преразглеждане предвид ново развитие, относно енологичните практики, спецификациите за чистота и идентичност на веществата, използвани при енологичните практики, и методите на анализ за определяне на състава на лозаро-винарските продукти:

               –OENO-TECHNO 17-614A — Третиране на мъст чрез използването на адсорбиращи стирен-дивинилбензенови микросфери

               –OENO-TECHNO 17-614B — Третиране на вина чрез използването на адсорбиращи стирен-дивинилбензенови микросфери

               –OENO-TECHNO 18-634 — Третиране на грозде чрез импулсни електрически полета

               –OENO-TECHNO 19-659 - Актуализиране на работен лист 3.3.14. Третиране с карбоксиметилцелулоза

               –OENO-MICRO 16-594B — Премахване на диви щамове микроорганизми от мъст чрез хомогенизация при свръхвисоко налягане (Ultra High Pressure Homogenisation)

               –OENO-SPECIF 18-643 — Монография за адсорбиращи стирен-дивинилбензенови микросфери

               –OENO-SPECIF 18-644 — Монография за калциев сулфат

               –OENO-SPECIF 18-645 — Метод за определяне на средната молекулна маса на калиев полиаспартат

               –OENO-SCMA 17-618 — Количествено определяне на глюкоза, ябълчна киселина, оцетна киселина, фумарова киселина, шикимова киселина и сорбинова киселина чрез използване на количествена спектрометрия с ядрено-магнитен резонанс (1H NMR)

               –OENO-SCMA 17-620 — Определяне на алкилфеноли във вината чрез газова хроматография, съчетана с масова спектрометрия (GC-MS или GC-MS/MS)